Na temelju članka 34. Statuta Općine Viškovo („Službene novine Općine Viškovo“ broj 3/18., 2/20. i 4/21.) i Izvješća o lokacijama i količinama odbačenog otpada te troškovima uklanjanja odbačenog otpada na području Općine Viškovo u 2020. godini, a u vezi članka 36. stavka 10. Zakona o održivom gospodarenju otpadom („Narodne novine“ broj 94/13, 73/17, 14/19, 98/19), Općinsko vijeće na \_\_\_. sjednici održanoj dana \_\_\_.\_\_\_\_\_\_ 2021. godine, donosi

**O D L U K U**

**o provedbi posebnih mjera sprječavanja odbacivanja otpada**

**na području Općine Viškovo u 2021. godini**

Članak 1.

Odlukom o provedbi posebnih mjera sprječavanja odbacivanja otpada na području Općine Viškovo u 2021. godini (u daljnjem tekstu: Odluka) određuju se posebne mjere sprječavanja odbacivanja otpada na lokacijama na kojima je u više navrata utvrđeno nepropisno odbacivanje otpada na području Općine Viškovo (u daljnjem tekstu: Općina).

Članak 2.

Na temelju Izvješća o provedbi Plana gospodarenja otpadom Općine Viškovo za 2020. godinu i Izvješća o lokacijama i količinama odbačenog otpada te troškovima uklanjanja odbačenog otpada na području Općine Viškovo u 2020. godini, utvrđuju se lokacije na kojima će se provoditi posebne mjere sprječavanja odbacivanja otpada na području Općine i to kako slijedi:

* Uz staru cestu Bezjaki – Kastav,
* Uz bijeli put Kastav – Dovičići,
* Uz cestu Garići – Pogled,
* Uz cestu između naselja Kosi i Vrtače,

Članak 3.

Na lokacijama iz članka 2. ove Odluke provodit će se posebne mjere radi sprječavanja odbacivanja otpada i to:

* učestala kontrola lokacija od strane komunalnog redara,
* postavljanje znakova upozorenja o zabrani odbacivanja otpada,
* objava informacija o načinu prijave nepropisno odbačenog otpada,
* periodične akcije uklanjanja nepropisno odbačenog otpada.

Na području Općine Viškovo i dalje će se vršiti edukacija i informiranje stanovnika o načinu zbrinjavanja različitih vrsta otpada u skladu sa zakonskim propisima i općim aktima.

Članak 4.

Utvrđuje se da su za provedbu mjera iz ove Odluke sredstva osigurana u Proračunu Općine Viškovo za 2021. godinu i projekcijama za 2022. i 2023. godinu .

Članak 5.

Ova Odluka stupa na snagu osmog dana od dana objave u službenom glasilu Općine Viškovo.

KLASA: 021-04/21-01/

URBROJ: 2170-09-04/03-21-

VIŠKOVO, \_\_\_.\_\_\_\_\_ 2021. godine

**OPĆINSKO VIJEĆE OPĆINE VIŠKOVO**

Predsjednica Općinskog vijeća:

Ksenija Žauhar, mag.paed.

**O B R A Z L O Ž E N J E**

Odluke o provedbi posebnih mjera sprječavanja odbacivanja otpada na području Općine Viškovo u 2021. godini

Pravni temelj za donošenje ove Odluke sadržan je u odredbama Zakona o održivom gospodarenju otpadom i odredbama Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Općine Viškovo, a kojima je propisano da je predstavničko tijelo dužno, temeljem izviješća izvršnog tijela, donijeti odluku o provedbi posebnih mjera sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada,

Općinska načelnica u Izvješću o lokacijama i količinama odbačenog otpada i troškovima uklanjanja odbačenog otpada na području Općine Viškovo za 2020. godinu utvrdila je lokacije na kojima je u više navrata utvrđeno nepropisno odbacivanje otpada, a to su:

* Uz staru cestu Bezjaki – Kastav,
* Uz bijeli put Kastav – Dovičići,
* Uz cestu Garići – Pogled,
* Uz cestu između naselja Kosi i Vrtače,

Sukladno zakonskoj regulativi i utvrđenom stanju tijekom prethodne kalendarske godine predlaže se donošenje posebnih mjera i to učestala kontrola lokacija od strane komunalnog redara, postavljanje znakova upozorenja o zabrani odbacivanja otpada, postavljanje videonadzora, postavljanje fizičkih barijera te objava informacija o načinu prijave nepropisno odbačenog otpada. Navedene mjere predlažu se u svrhu sprječavanja odbacivanja otpada za naznačene lokacije.

Za provođenje predložene Odluke sredstva su osigurana u proračunu Općine Viškovo.

Općinska načelnica

Sanja Udović, dipl. oec.